# Ръководство на Glade, програма за проектиране на графични интерфейси

Glade е програма за проектиране на потребителски интерфейси за приложения на GTK+.

2006
Vincent Geddes
2004
2003
„Сън Майкросистемс“
2002
2000
Michael Vance
2007
Явор Доганов (yavor@gnu.org)
Проект за документация на GNOME
Vincent
Geddes
Проект за документация на GNOME

    vincent.geddes@gmail.com

Екип на „Сън“
за документация на GNOME
„Сън Майкросистемс“
Michael
Vance
Проект за документация на GNOME
Ръководство на Glade, версия 3.0
5 декември 2006

Vincent Geddes

Проект за документация на GNOME

Ръководство на Glade, версия 2.1
17 юни 2004

Екип на „Сън“ за документация на GNOME

Проект за документация на GNOME

Потребителско ръководство на Glade, версия 2.0
25 февруари 2004

Екип на „Сън“ за документация на GNOME

Проект за документация на GNOME

Потребителско ръководство на Glade, версия 1.2
10 февруари 2004

Екип на „Сън“ за документация на GNOME

Проект за документация на GNOME

Потребителско ръководство на Glade, версия 1.1
30 март 2002

Michael Vance

Проект за документация на GNOME

Потребителско ръководство на Glade, версия 1.0
11 май 2000

Michael Vance

Проект за документация на GNOME

Това ръководство е за версия 3.1.0 на Glade.

## Обратна връзка

За да докладвате за грешка или да направите предложение относно програмата Glade или това ръководство, следвайте указанията, описани в Страницата за обратна връзка на GNOME.

## Въведение

Програмата за проектиране на интерфейси Glade ви позволява да създавате или редактирате потребителски интерфейси за приложения на GTK+.

Библиотеката GTK+ осигурява обширна колекция от блокове за изграждане на потребителски интерфейс, като текстови полета, етикети на диалогови прозорци, полета за въвеждане, бутони за маркиране и менюта. Тези блокове за изграждане се наричат графични обекти. Може да използвате Glade да поставяте графичните обекти в ГПИ. Glade ви позволява да променяте изгледа и свойствата на тези графични обекти. Може да използвате програмата и за да добавяте свързвания между графични обекти и изходния код на приложението.

Създадените от Glade потребителски интерфейси се съхраняват във формат XML, което позволява лесна интеграция с външни инструменти. Може да използвате библиотеката libglade, за динамично изграждане на ГПИ от описанието в XML.

## Първи стъпки

### За да стартирате Glade

Може да стартирате Glade по следните начини:

Менюто Програми

  Изберете Разработка Проектиране на графични инструменти (Glade).

Команден ред

  За да стартирате Glade от командния ред, въведете следната команда и натиснете Enter: `glade-3`

### Когато стартирате Glade

Когато стартирате Glade се изобразява следния прозорец.

#### Прозорец на Glade

Показва прозореца на Glade.

Прозорецът на Glade съдържа следните елементи:

Лента с менюта

  Менютата включват всички команди, които са ви нужни за работа с файлове в Glade.

Лента с инструменти

  Лентата с инструменти съдържа част от командите, които са достъпни от лентата с менюта.

Област за проектиране

  Областта за редактиране е пространството, където потребителският интерфейст може да бъде редактиран визуално.

Палитра

  Палитрата съдържа графичните обекти, които могат да се използват за изграждането на потребителски интерфейс.

Инспектор

  Инспекторът изобразява информация относно графичните обекти в даден проект.

Редактор на свойства

  Редакторът на свойства се използва за обработването на свойствата на графичните обекти, както и за добавяне на свързвания към изходния код.

Лента за състояние

  Лентата за състоянието показва информация за текущата дейност на Glade, както и контекстна информация за елементите от менюто.

## Работа с проекти

### Създаване на нов проект

За да създадете нов проект, изберете Файл Нов. Програмата показва нов, празен проект в прозореца на Glade.

### Отваряне на проект

За да отворите съществуващ проект, изберете File Отваряне.... Програмата показва проекта в прозореца на Glade.

### Запазване на проект

Може да запазвате проекти по следните начини:

- За да запазите промените по съществуващ файл на проект, изберете guimenu>Файл

- За да запазите нов проект или съществуващ файл на проект под друго име, изберете Файл Запазване като.... Въведете име за файла на проекта в диалоговия прозорец Запазване като... и натиснете Запазване.

## Работа с графични обекти

### За да избирате графични обекти от палитрата

Може да работите с графичните обекти в Палитрата по следните начини:

Режим на избиране

  За да използвате режима на избиране, натиснете върху стрелката Избор на графични обекти. Показалецът се променя на стрелка за да покаже, че режимът на избиране е активен. В този режим използвате мишката, за да избирате графични обекти в проекта. След това може да използвате прозореца Свойства, за да редактирате свойствата на графичните обекти.

  Може да използвате и контекстното меню на графичен обект, за да го изберете. За да отворите контекстното меню на графичен обект, натиснете с десния бутон на мишката.

  Може да добавяте множество графични обекти от определен тип от Палитрата във вашия проект. За да направите това, задръжте клавиша Control, докато избирате графичен обект. Трябва да натиснете стрелката Избор на графични обекти или друг графичен обект в Палитрата, за да се върнете към нормален режим.

Режим на разполагане на графични обекти

  За да използвате режима на разполагане на графични обекти, изберете графичен обект от Палитрата. Когато избирате повечето от графичните обекти, показалецът се променя на показалец и кръстче. След това може да поставяте графичния обект в контейнери, графични обекти от най-горно ниво и т.н. След като поставите графичен обект, режимът се връща към режим на избиране.

Режим на разполагане на обекти от най-горно ниво

  За да използвате режима на разполагане на обекти от най-горно ниво, изберете определен графичен обект от най-горно ниво от Палитрата. Когато изберете графичен обект от най-горно ниво в Палитрата, той се появява веднага в работното пространство. След това може да редактирате обекта. След като сте избрали графичен обект от най-горно ниво, режимът се връща към режим на избиране.

### За да организирате графични обекти в проекта ви

Може да използвате контейнери или кутии, за да оформяте и организирате графични обекти в прозореца на проекта. Може да избирате следните контейнери на графични обекти от Палитрата:

- Хоризонтална кутия

- Вертикална кутия

- Таблица

- Фиксирани позиции

- Хоризонтална кутия с бутони

- Вертикална кутия с бутони

- Хоризонтални пана

- Вертикални пана

- Контейнер-бележник

- Рамка

- Прозорец с придвижване

- Изглед

Може да влагате кутиите, за да създавате сложни структури. Когато създавате хоризонтални и вертикални кутии, Glade ви пита колко редове или колони да бъдат създадени първоначално, макар че те могат да бъдат лесно добавяни или премахвани по-късно.

Когато сте създали всички кутии, които са ви необходими, може да добавяте определени графични обекти като етикети, бутони и по-сложни обекти в кутиите. Забележете, че Glade пакетира графичните обекти в общо оформление, което спестява доста еднообразна работа. Използването на кутии позволява прозорците да променят размерите си, за да побират етикети с различни размери на различни езици, когато програмата бива преведена.

### За да поставите графичен обект в буфера за обмен

За да премахнете графичен обект от контейнер и да го поставите в буфера за обмен, изберете го и използвайте Редактиране Отрязване.

### За да копирате графичен обект в буфера за обмен

За да копирате графичен обект в буфера за обмен, изберете го и използвайте Редактиране Копиране.

### За да поставите графичен обект от буфера за обмен в проекта ви

За да поставите графичен обект, съществуващ в буфера за обмен, в проекта ви, изберете Редактиране Поставяне.

В рамките на Glade, всички графични обекти трябва да имат уникално име. Ако отрежете графичен обект и го поставите във вашия проект, тогава обекта и всичките му дъщерни елементи ще запазят оригиналните си имена. Ако копирате графичен обект, или го поставите многократно в проекта ви, тогава Glade генерира нови имена за копията на обекта.

### За да изтриете графичен обект

За да изтриете графичен обект от контейнера, без да го местите в буфера за обмен, изберете графичния обект и използвайте Редактиране Изтриване.

### За да промените свойство на графичен обект

Редакторът на свойства се използва за редактиране на свойствата на избрания графичен обект. За да промените свойство на графичен обект, изберете го и въведете съответната стойност в едно от полетата на редактора на свойства.

## Относно Glade

Glade се поддържа от разработчиците на Glade и доброволци от общността на GNOME. За повече информация относно Glade, посетете уеб-страницата на Glade.

За да докладвате грешка или да направите предложение относно тази програма или това ръководство, може да ги подадете като използвате bugzilla.

Друг отличен източник на информация са пощенските списъци за потребители и разработчици на Glade. Може да се абонирате или да разгледате архивите на списъците, достъпни чрез същите хипервръзки.

Тази програма се разпространява под условията на Общия публичен лиценз на GNU (GNU General Public License), както е публикуван от Фондацията за свободен софтуер; версия 2 на лиценза или (по избор) всяка по-нова версия. Копие от този лиценз може да бъде намерено на връзка, или във файла COPYING, включен в изходния код на тази програма.